dirham
        
         (masseenhet)
Store norske leksikon,Realfag,Fysikk,Mål og vekt,Eldre måleenheter
Dirham er en eldre masseenhet som var i bruk i Nord-Afrika, Midtøsten og Persia. Enhetsverdien var lite standardisert og varierte fra sted til sted. Noen eksempler:
I det ottomanske riket var 1 dirham lik 3,207 gram. 400 dirham tilsvarte da 1 oka, men senere ble 1 oka standardisert til 1,2829 kilogram. I Egypt i 1895 ble 1 dirham satt lik 47,661 troy grain som tilsvarer omtrent 3,088 gram. I den islamske verden ble dirham brukt som masseenhet for sølv der 10 dirham tilsvarte 7 dinarer (à 4,25 gram). 1 dirham ble da 2,975 gram. I India i det 19. århundre tilsvarte 1 dirham omtrent 3,01 gram. I Jordan, Libanon og Syria var dirham i bruk i det 20. århundre med enhetsverdien 3,205 gram. I Libya kunne dirham bli brukt med en avvikende enhetsverdi, tilsvarende cirka 3,0672 gram, for særskilte varer som sølv og silke. I Sudan i det 20. århundre utgjorde 1 dirham omtrent 3,12 gram. Merk at avvikende enhetsverdier i ulike land har forekommet. Les mer i Store norske leksikon Eldre og fremmede masse- og vektenheter masseenhet